Чыноончук

Чыноончук — "Манас" эпосунун кейипкери. Дөбөт (Итаалы) элинин баатыр, балбаны. Негизги варианттарда кезигет. Көкөтөйдүн ашында өткөрүлгөн эр эңишке Дөбөт эли тараптан Ч. балбан, кытайлардан Шаңдөөгөр түшөт.

Астыңкы эрди албайып, 

Үстүңкү эрди далбайып, 

Эки ийинин жапкандай, 

Эки кулак калдайып (Сагымбай Орозбаков, 3. 255, 256) көрүнгөн Ч. эңиште жеңишке ээ болгондугу айтылат.

 Колдонулган адабияттар 
"Манас" энциклопедиясы/Мамлекеттик тил жана энциклопедия борбору. Бишкек: Кыргыз энциклопедиясынын Башкы редакциясы, - 1995. 1-т. - 440 б. ISBN -5-89750-013-4
Категория:Манас эпосу